Irrottaminen on erittäin helppoa eikä se hankaloita päivittämistä juuri ollenkaan. Jos tie ja maankäyttö ovat irrallaan, täytyy yhden viivan sijasta muokata kolmea viivaa, jos esim. tien linjaus muuttuu.

No niin. Nyt tullaan tähän tien keskilinjakysymykseen. On tietysti totta mitä sanot, mutta kannattaako kartoittaa näin tarkasti. Jokaisella tiellä on piennar ja usein vielä oja tien vieressä, mutta kannattaako niitä kartoittaa. OSM ei ole mikään kaavakartta. Kartoittajan pitää osata sopivasti yleistää. Jossakin Tampereen keskustassa voi olla tarpeen kartoittaa vaikkapa katukäytävän tarkkuudella, mutta maaseudulla se ei ole tarpeen. Ei ihme, että Satakunnassakin on vielä valtavasti kartoittamattomia alueita, jos kartoittajilta vaaditaan näin pikkutarkkaa kartoittamista. Karttaohjelmissa tie kuvataan yleensä leveällä viivalla, joka peittää allensa sekä tien että pientareet (toki zoomaustasosta riippuen). Eikö se riitä?

En löytänyt tuota mainitsemaasi muutoskokoelmaa. Olen muuttanut joitakin metsäautoteitä highway=track, koska näin metsäautotiet yleensä kartoitetaan. Muitakin muutoksia olen kyllä tehnyt, jos olen katsonut sen tarpeelliseksi. Jos olen kartoittanut väärin, voit vapaasti korjata.